
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 181/ 2005 pentru completarea art.1 din Ordonanţa de urgenţă a Guvernului nr. 59/2005 privind unele măsuri de natură fiscală şi financiară pentru punerea în aplicare a Legii nr. 348/2004 privind denominarea monedei naţionale, cu care comisia noastră a fost sesizată în fond cu adresa Biroului Permanent nr. PL.X 186  din 22 martie 2006 .
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă 
a Guvernului nr. 181/ 2005 pentru completarea art.1 din Ordonanţa de 
urgenţă a Guvernului nr. 59/2005 privind unele măsuri de natură fiscală
 şi financiară pentru punerea în aplicare a Legii nr. 348/2004 
privind denominarea monedei naţionale
Cu adresa nr. PL.X 186 din 22 martie 2006, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 181/ 2005 pentru completarea art.1 din Ordonanţa de urgenţă a Guvernului nr. 59/2005 privind unele măsuri de natură fiscală şi financiară pentru punerea în aplicare a Legii nr. 348/2004 privind denominarea monedei naţionale.
La întocmirea raportului s-au avut în vedere avizele Consiliului Legislativ şi al Comisiei juridice, de disciplină şi imunităţi.
Prezentul proiect de Lege are ca obiect de reglementare eliminarea dificultăţilor rezultate din numeroasele situaţii în care impozitul pentru dividendele cuvenite unui acţionar este subunitar, situaţie în care societatea care a distribuit dividendul trebuie să suporte diferenţele rezultate din rotunjire. Aceeaşi situaţie apare şi în cazul impozitului pe dobândă, impozit cu reţinere la sursă datorat de bănci.

Faţă de cele de mai sus, impozitele, taxele, contribuţiile şi alte sume datorate bugetului general consolidat, cu excepţia celor cu reţinere la sursă, altele decât cele aferente veniturilor salariale, cu valori mai mici de 1 leu (RON), se întregesc la 1 leu (RON).  
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Sebastian Bodu, secretar de stat în Ministerul Finanţelor Publice.
La lucrările comisiei au participat  23  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost adoptat de Senat în şedinţa din data de 16 martie 2006 .

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr. 181/ 2005 pentru completarea art.1 din Ordonanţa de urgenţă a Guvernului nr. 59/2005 privind unele măsuri de natură fiscală şi financiară pentru punerea în aplicare a Legii nr. 348/2004 privind denominarea monedei naţionale, în şedinţa din data de 12 martie 2006, comisia propune Plenului Camerei Deputaţilor respingerea din următoarele considerente: prevederile ordonanţei au fost preluate integral în Legea nr.15/2006 pentru aprobarea Ordonanţei de urgenţă a Guvernului nr.59/2005 privind unele măsuri de natură fiscală şi financiară pentru punerea în aplicare a Legii nr. 348/2004 privind denominarea monedei naţionale.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:
             Roşu Gica 
     Onete Alexandru      

